Skeptisisme

**Skeptisisme** betyr **skepsis** som metode eller retning innenfor vitenskap og filosofi. Ordet kommer fra det greske σκεπτικόσ *(skeptikós)* avledet av verbet σκέπτομαι *(sképtomai)* som betyr «skue, se seg om, overveie, betenke, undersøke osv.».

Skeptisisme kan konkret bety skepsis overfor bestemte ideer og dogmer. For eksempel har ordet *skepticisme* i tidligere tider vært sidestilt med *[[ateisme]].* Oldtidens skeptisisme ble forbundet med undersøkelse, å stoppe opp og vurdere, slik skeptikerne så på seg selv i hellensk tid som varte i et halvt årtusen fra det tredje århundret f.Kr. Pyrrhon, Arkesilaos, Timon fra Fleios, Karneades, Aenesidemus og Sextus Empiricus er blant dem.

Skeptisisme kan også bety tvilen som metode og som middel til å nå en vitenskapelig sannhet eller til å tenke utover fordommer, altså å ha et åpent sinn på et område, hvor man søker å nå ny vitenskapelig erkjennelse. Skeptisisme kan således ses som en sunn innstilling, både for forsker og for legmann.

Teoretisk eller filosofisk skeptisisme er en erkjennelsesteoretisk retning, som anser sikker erkjennelse for umulig. På den ene side finnes det argumenter imot muligheten av enhver viten, som Agrippas trilemma. På den annen side finnes kartesiansk skeptisisme, hvor det er empirisk viten (erkjennelse om den ytre verden), som anses for umulig.

Ordet *skeptiker* i sosiale bevegelser betegner personer som bekjemper pseudovitenskap og gamle og moderne former for overtro, blant annet astrologi, homøopati, healing og tro på at UFO-er er romfartøy fra en annen verden, konspirasjonsteorier og annen metafysikk. En "skeptiker" kan også være personer i bevegelser som benekter etablert vitenskap og danner konspirasjoner mot politiske etablerte forhold, som for eksempel klimaendringer som følge av menneskelige aktiviteter, kalt klimaskeptikere. Det vide begrepet kan også brukes personer som avviser "alt". Kjente sosiale "skeptikere" i moderne tid er amerikaneren James Randi, franskmannen Henri Broch og andre illusjonister og vitenskapsfolk. Carl Sagan konstruerte begrepet «vitenskapelig skeptisisme». Denne bevegelsen ble ellers frontet av James Randi, Ray Hyman, Martin Gardner og Paul Kurtz. De mest omtalte "skeptikerne" i de siste årene er biologer som kjemper mot kreasjonisme og intelligent design, for eksempel Richard Dawkins og PZ Myers. I Norge må kjemiprofessoren Martin Ystenes, religionshistorikeren Asbjørn Dyrendal, vitenskapsformidleren Andreas Wahl og journalisten Erik Tunstad kunne betegnes som "skeptikere". Norske "skeptikere" kan være medlemmer i interesseorganisasjonen i Skepsis, som er en egen skeptikerbevegelse innenfor sosial og vitenskapelig skeptisisme i Norge som også står bak TV-programmet Folkeopplysningen som ikke er oppført som et vitenskapsprogram.

Skeptisisme er verken benektelse eller en bevegelse. Betegnelsen er basert på det greske ordet skeptomai, hvilket betyr å tenke eller vurdere, bruker det vanligvis å bety tvil eller være uvillig til å tro på bestemte ideer, eller et bredere syn på at man ikke kan vite noe absolutt. Denne usikkerheten er en filosofisk posisjon og filosofisk skeptisisme inkluderer forsøk på å ta seg av det gjennom systematisk tvil og uttesting av ideer.


File:Richard dawkins speaking at the protest the pope rally 2010.png|Biologen, skeptikeren og ateisten Richard Dawkins taler under en protestaksjon mot pave Benedikt XVI og hans besøk i Storbritannia 2010.

File:Skeptics at Rapture 8.jpg|Amerikanske skeptikere fra Independent Investigation Group (IIG) demonstrerer på Hollywood Boulevard med latterliggjørende slagord mot Harold Campings dommedagsprofetier 2011.

File:Mark Edward phosphorus overdose.JPG|Mark Edward, amerikansk illusjonist og medlem av Center for Inquiry (CFI) og deres Independent Investigation Group (IIG), tar en overdose homøopatisk medisin i en aksjon 2011 for å vise at den ikke virker.


## Se også
**Praktisk skeptisisme**
* Vitenskapsfilosofi
* Vitenskapsteori

**Filosofisk skeptisisme**
* Pyrrhonisk skeptisisme
* Agrippas trilemma
* Erkjennelsesteori
* Kartesiansk skeptisisme

**Annet**
* Ateisme
* Tvil
* Fornuft
* Kritikk
* Skepsis (organisasjon)

## Referanser


## Eksterne lenker
* 
* SKEPSIS - kritisk undersøkelse av det uforklarlige, utrolige og marginale
* Skeptics and skepticism, The Guardian
* Ancient scepticism